tomron87/hebrew-wikipedia-sentences-corpus huggingface dataset:
הסדרה נכתבה בהשראת שנות גיל ההתבגרות של האתלט קולין קפרניק והחוויות שהובילו אותו להיות אקטיביסט.
קולין קפרניק בתור מספר (קול)
ג'יידן מייקל בתור קולין קפרניק
מרי לואיז פרקר בתור תרזה קפרניק
ניק אופרמן בתור ריק קפרניק
קריסטן בולדווין מ-Entertainment Weekly העניקה לסדרה את הדירוג B ותיארה את הסדרה כ"תיאור לא מאוזן אך משכיל של התבגרותו של הספורטאי הצעיר, שגדל כילד דו-גזעי שגדל בעולם לבן בעיקרו".
קולין הנטר היה אמן סקוטי מהתקופה הוויקטוריאנית.
רוב יצירותיו הן נופי ים.
הנטר נולד בגלאזגו, סקוטלנד, בשנת 1841. בערך בשנת 1844, אביו העביר את המשפחה להלנסבורג, על החוף של פירת' אוף קלייד, שם פתח חנות ספרים.
בגיל עשרים עזב הנטר את עבודת הפקידות שלו כדי להפוך לצייר.
זמן מה לאחר מכן, הוא בילה כמה חודשים בסטודיו של ליאון בונה בפריז, אבל זה לא שינה את סגנונו.
חלק מיצירותיו המוקדמות של הנטר הוצגו במכון גלאזגו לאמנות יפה ובאקדמיה הסקוטית המלכותית.
בשנת 1868, הנטר הציג את הציור הבולט הראשון שלו,"לעלות ברשת", באקדמיה המלכותית בלונדון.
הוא הפך לחבר שותף באקדמיה המלכותית ב-1884 והציג כמעט מאה ציורים בתערוכות האוניברסליות בברלין, וינה ופילדלפיה בין השנים 1886–1891.
אף שהוא חזר לסקוטלנד לצייר כמעט כל שנה, משנת 1876 חי הנטר בלונדון, בקנזינגטון, בצד המערבי של הולנד פארק.
הבית והסטודיו שלו היו ענקיים והוא שמר על קשרים עם אמנים מפורסמים אחרים.
שכונת מלברי רואד ורחובותיה הסמוכים הפכו למובלעת של אמנים מצליחים ברבע האחרון של המאה ה-19 - רובם היו אקדמאים.
החברים והשכנים של הנטר כללו את פרידריק לייטון, ג'ורג' פרדריק ווטס ולוק פילדס.
הוא היה בעיקר צייר של נופי ים ודייגים עובדים על החוף בכפרי דייגים במעלה ובמורד החוף הסקוטי, אבל הוא צייר גם באירלנד, קורנוול ודבון, ונסע לניו יורק, שם צייר את מפלי הניאגרה.
ב-20 בנובמבר 1873, בגלאזגו, התחתן האנטר עם איזבלה יאנג, בתו של ג'ון ה.
נולדו להם שתי בנות ושני בנים.
גם בנו ג'ון יאנג הנטר, ואשתו של בנו, מרי, היו אמנים.
האנטר מת בספטמבר 1904, בלונדון במלברי רוד, קניזגטון, הותיר אחריו אחוזה גדולה.
קולין קאזים-ריצ'רדס הוא כדורגלן עבר טורקי-אנגלי ששיחק בעמדת החלוץ.
קאזים-ריצ'רדס נולד בלונדון לאב ממוצא אנטיגואי ולאם ממוצא טורקי-קפריסאי.
התחיל לשחק בקבוצות הילדים של אינטרווד, קווינס פארק ריינג'רס, ארסנל, עד שבגיל 15 הצטרף למחלקת הנוער של בורי.
ביוני חתם לשלוש שנים בברייטון אנד הוב אלביון תמורת 250 אלף פאונד.
את הכסף למעבר של קאזים-ריצ'רדס, השיג המועדון על ידי אוהד המועדון, אהרון ברי, לאחר שזה זכה בסכום כסף בתחרות שניהלה קוקה קולה.
בזכות זה, זכה לכינוי "ילד קוקה קולה".
ב-31 באוגוסט 2006 חתם לשלוש שנים בשפילד יונייטד ששילמה תמורתו 150 אלף פאונד.
ב-11 בנובמבר 2006 הבקיע את שער הבכורה שלו בקבוצה בתיקו 2-2 נגד בולטון וונדררס.
ב-15 ביוני 2007 לארבע שנים בפנרבחצ'ה מליגת העל הטורקית.
ב-2 באוקטובר 2007 ערך את הופעת הבכורה שלו בליגת האלופות בתיקו 2-2 נגד צסק"א מוסקבה.
ב-2 באפריל 2008 הבקיע את שער הבכורה שלו במפעל בניצחון 1-2 נגד צ'לסי במסגרת רבע הגמר.
אולם בעונת קאזים-ריצ'רדס היה מעורב במספר תקריות: במהלך משחק נגד איסטנבול בשאקשהיר נקלע לוויכוח עם אוהדי פנרבחצ'ה.
ב-21 בנובמבר 2009 הורחק בהפסד 3-0 לבשיקטש לאחר שקילל את השופט והורחק לארבעה משחקים.
שבוע לאחר מכן, פורסם כי השחקן יצא בזמן שקבוצתו שיחקה נגד קסימפאשה.
הנהלת פנרבחצ'ה הודיע כי היא מגבה את קאזים לאחר שנערך בירור בו הודיע כי הדיווח שיקרי.
אולם בהמשך יצאו תמונות המאמתות את הידיעה ולמעשה הוכיחו כי קאזים שיקר.
בינואר הושאל לטולוז מליגה 1 עד לסיום העונה.
ב-3 בינואר 2011 חתם לשלוש וחצי בגלאטסראיי היריבה העירונית.
ב-18 במרץ הבקיע את שער הבכורה שלו בקבוצה בהפסד 2-1 לפנרבחצ'ה.
ביולי נבחן בווסטהאם יונייטד מהפרמייר ליג.
ב-10 באוגוסט 2012 הושאל לבלקברן רוברס עד לסיום העונה מהפוטבול ליג צ'מפיונשיפ.
ב-18 באוגוסט הוא כבש בהופעת הבכורה שלו בתיקו 1-1 נגד איפסוויץ' טאון.
ב-24 במאי 2013 משטרת סאסקס האשימה את קאזים-ריצ'רדס לפי סעיף 5 לחוק הסדר הציבורי על מחווה הומופובית לכאורה כלפי אוהדי ברייטון במשחק שנערך בין שתי הקבוצות כשלושה חודשים לפני כן.
באפריל 2014 הורשע ונקנס ב-750 פאונד ובעוד 1,445 פאונד על הוצאות המשפט.
למרות זאת, ריצ'רדס הצהיר מאז שהוא לא מתחרט על מעשיו.
ב-4 בספטמבר 2013 חתם לארבע שנים בבורסאספור תמורת 250 אלף אירו.
בעונת הושאל לפיינורד ההולנדית עד לסיום העונה.
לאחר שהרשים, חתם על חוזה במועדון בקיץ .
ב-15 בינואר 2016, קאזים-ריצ'רדס איים על העיתונאי מיקוס גוקה.
כתוצאה מכך, הושעה מסגל המועדון.
ב-1 בפברואר 2016 חתם לשנתיים וחצי בסלטיק.
ב-9 ביוני 2016 חתם לשנה וחצי במועדון הברזילאי קוריטיבה.
את הופעת הבכורה שלו בקבוצה ערך בדרבי נגד אתלטיקו פרנאאנסה בו גם כבש את שער הבכורה שלו.
ב-6 בינואר 2017 הצטרף לקורינתיאנס בה חתם לשנתיים.
בהמשך הקריירה שיחק גם בלובוס בואפ, וראקרוס, פצ'וקה ודרבי קאונטי.
ב-19 ביולי 2022 חזר לטורקיה וחתם בפתיח קארגומרוק.
ב-24 במרץ 2007 קאזים-ריצ'רדס ערך את הופעת הבכורה שלו בנבחרת הצעירה של טורקיה בה כבש ובישל במשחק נגד שווייץ.
ב-5 ביוני ערך את הופעת הבכורה שלו בנבחרת הבוגרת בתיקו 0-0 נגד .
נכלל בסגל הנבחרת לקראת יורו 2008 והיה שותף לעלייה שלה לחצי הגמר.
ב-10 באוגוסט 2011 כבש צמד במשחק ידידות נגד .
קולין בלאקוול (אנגלית Colin Blackwell; נולד ב-28 במרץ 1993) הוא שחקן הוקי קרח אמריקאי בעמדת חלוץ מרכזי המשחק בקבוצת דאלאס סטארס מה-NHL.
בלאקוול נולד לג'ים וקרלה בלאקוול בנורת' אנדובר, מסצ'וסטס.
בצעירותו העריץ את ניו אינגלנד פטריוטס, בוסטון רד סוקס, בוסטון סלטיקס ובוסטון ברואינס.
משנת 2004 עד 2010 שיחק עם וואלי ג'וניור ווריורס מליגת הילדים U16.
בלאקוול שיחק הוקי בתיכון סנט ג'ונס פרפרטורי שבמסצ'וסטס משנת 2007 עד 2011. בעודו מגלה הצטיינות בסנט ג'ונס, עם צבירת 66 נקודות ב-25 משחקים בלבד, הוא נבחר על ידי סן חוזה שארקס בסיבוב השביעי, במקום ה-194 הכללי בדראפט ה-NHL בשנת 2011.
בלאקוול פתח בקריירה באוניברסיטת הרווארד בליגת ECAC.
בזמן ששיחק ב-Crimson, נפגע בלאקוול וקיבל זעזוע מוח.
על כן נאלץ לשבות מרוב העונות הצעירות והבוגרות.
הוא חזר לקראת סוף שנתו האחרונה ב-2014/15 והופיע ב-11 משחקים כדי לעזור לקבוצתו לזכות באליפות הטורניר של ECAC.
לאחר העונות הללו, בלאקוול החל את הקריירה המקצועית שלו בעונת 2016/17 וחתם על חוזה עם סן חוזה ברקודה מה-AHL, המשתייכת לסן חוזה שארקס.
בתור המתעמת בעימות, הוא צבר 11 נקודות ב-57 משחקים לפני שרשם 15 הופעות בפלייאוף.
כשחקן חופשי, עזב בלאקוול את השארקס כדי להשתתף במחנה טירונות של באפלו סייברס, לפני שהצטרף לקבוצת רוצ'סטר אמריקנס מה-AHL, בניסיון מקצועי להתחיל את עונת 2017/18. הוא צבר 3 נקודות ב-8 משחקים לפני שחתם על חוזה עם רוצ'סטר והגדיל את סך הנקודות שלו, עם 17 שערים ו-45 נקודות ב-61 משחקים.
ב-3 ביולי 2018, חתם על חוזהו הראשון ב-NHL כשחקן חופשי והסכים לעסקה דו כיוונית למשך שנתיים עם נאשוויל פרדטורס.
לאחר שהשתתף במחנה האימונים של הפרדטורס, בלאקוול הוקצה מחדש להתחיל את עונת 2018/19 עם מילווקי אדמירלס, שלוחת הפרדטורס ב-AHL.
למרות שהחמיץ 27 משחקים בגלל פציעה, הוא הבקיע 7 שערים ב-14 משחקים וזכה לקבל החזרה לפרדטורס ב-19 בינואר 2019. ערך את הופעת הבכורה שלו ב-NHL באותו יום כששיחק על הקו הרביעי, בתבוסה 4:2 מול פלורידה פנתרס בברידג'סטון ארנה.
ב-9 באוקטובר 2020, הוחתם כשחקן חופשי על חוזה למשך שנתיים בשווי 725,000 דולר, כאשר שנה ראשונה ישחק עם ניו יורק ריינג'רס ושנתו השנייה תהיה חד-צדדית.
בעונת הקורונה 2020/21, ב-24 בינואר 2021, ערך בלאקוול את הופעת הבכורה שלו עם הריינג'רס במהלך משחק מול פיטסבורג פינגווינס וכבש את שערו הראשון עם הקבוצה, בהפסד 3:2. ב-28 במרץ שהיה במקרה יום הולדתו ה-28, כבש בלאקוול שני שערים מול וושינגטון קפיטלס – שיא בקריירה.
הוא הפך לשחקן ריינג'רס השמיני עם משחק רב-שערים ביום הולדתו, השחקן הראשון מאז ראיין קאלהאן ב-21 במרץ 2009. בעונת הפריצה עם הריינג'רס, סיים עם 12 שערים ו-22 נקודות ב-47 משחקים בעונה הסדירה.
ב-21 ביולי 2021, בדראפט הרחבה של 2021, נבחר לשחק עם סיאטל קראקן.
הוא כבש 8 שערים וצבר 17 נקודות ב-38 משחקים עבור סיאטל.
ב-13 ביולי, בתור שחקן חופשי חתם על חוזה לשנתיים בשווי 2.4 מיליון דולר עם שיקגו בלאקהוקס .
בלאקוול הופיע ב-53 משחקים עבור הבלאקהוקס לפני שסבל מבקע במרץ 2023. החלמתו הדרדרה על ידי סיבוכים, שהביאו לכך שיחזור מאוחר מהצפוי בדצמבר 2023. בלאקוול היה המועמד של שיקגו לזכייה בגביע ביל מאסטרטון, המוענק לשחקן הליגה ש"מדגים בצורה הטובה ביותר התמדה, ספורטיביות ומסירות להוקי".
בתור שחקן חופשי לאחר חתימתו עם חוזהו בבלאקהוקס, חתם בלאקוול על חוזה של 775,000 דולר לשנה אחת עם דאלאס סטארס ב-2 ביולי 2024. ב-21 באפריל 2025, הבקיע את שער הניצחון בהארכה מול קולורדו אוולאנש, במשחק השני במהלך הסיבוב הראשון של הפלייאוף.
פרס שנה מכללה פרס ניו אינגלנד Unsung Hero 2016
מרגרט קולין פאנל היא סופרת אמריקאית הכותבת בעיקר רומנים רומנטיים וסיפורת לצעירים.
ידועה בעיקר בשל הרומן שלה משנת 2016 "איתנו זה נגמר".
רבות מיצירותיה יצאו בהוצאה עצמית לפני שפורסמו על ידי הוצאת ספרים.
נכון לאוקטובר 2022, מכרה כ-20 מיליון ספרים.
היא נבחרה לאחת ממאה האנשים המשפיעים ביותר בעולם על ידי מגזין טיים בשנת 2023.
הובר נולדה בטקסס בשנת 1979 ונישאה בשנת 2000. היא בעלת תואר בעבודה סוציאלית ובכך גם עבדה לפני שהחלה לכתוב ספרים.
בנובמבר 2011 החלה לכתוב את רומן הביכורים שלה, "Slammed", ופרסמה אותו בהוצאה עצמית בינואר 2012. ספר ההמשך, "Point of Retreat" יצא בפברואר 2012. שני הספרים הגיעו למקומות גבוהים ברשימת רבי המכר של הניו יורק טיימס באוגוסט ב-2012. בשנת 2014 הוציאה ספר שלישי בסדרה, "This Girl".
לאחר ההצלחה של ספרים אלה, עזבה את עבודתה כעובדת סוציאלית כדי להפוך לסופרת במשרה מלאה.
ספרה "איתנו זה נגמר" עובד לסרט קולנוע שיצא לאקרנים באוגוסט 2024. באוקטובר 2024, פורסם כי סרטי יוניברסל רכשו את הזכויות לעבד לסרט את הספר "מזכרת ממנו" מאת הובר.
הסרט מתוכנן לצאת ב-13 בפברואר 2026, תקופת יום ולנטיין.
הספר "מזכרת ממנו" מכר יותר מ-5 מיליון עותקים בארצות הברית ו-6.5 מיליון עותקים ברחבי העולם, ותורגם ל-45 שפות, כולל לעברית.
העלילה עוקבת אחר קנה רואן, שחוזרת לעיירה שלה אחרי חמש שנים בכלא ומנסה להתאחד עם בתה בת הארבע.
עם זאת, האנשים שסובבים את בתה מנסים להרחיק את קנה, מלבד בעל בר מקומי בשם לדג'ר וורד, שמתחבר אליה על אף הלחצים מסביבם.
הובר כתבה את התסריט יחד עם לורן לוין, שתיהן גם מפיקות את הסרט דרך חברת ההפקות שלהן, Heartbones Entertainment.
פדריק קולין פיטרסן היה מתופף, מפיק מוזיקלי ושחקן קולנוע אוסטרלי.
הוא נודע בעיקר כחבר להקת הבי ג'יז וכחבר בהרכב "המפי בונג".
פיטרסן היה המתופף הרשמי הראשון של הבי ג'יז שאינו אחד מאחיי משפחת גיב, ושיחק תפקיד משמעותי בתקופת הפריצה של הלהקה.
פיטרסן ניגן בלהיטי הבי ג'יז משנות ה-60 של המאה ה-20, ביניהם ו-To Love Somebody.
פדריק קולין פיטרסן החל את קריירת המשחק שלו בגיל שבע.
בגיל תשע השתתף בסרט "Smiley" (משנת 1956) לצידו של רלף ריצ'רדסון.
עם זאת, כשהיה בן 12, אמו הפסיקה את קריירת המשחק שלו כדי להתמקד בלימודיו.
בשנת 1958, טרם חזרתו לאוסטרליה, עבר פיטרסן מבחן בד לתפקיד בסרט "עד ראייה", אך התפקיד הותאם לבסוף לשחקנית היילי מילס.
לאחר מכן למד בבית הספר המדינתי המפי בונג, שם למד באותה תקופה עם האחים בארי, רובין ומוריס גיב, שהפכו לחברי הבי ג'יז.
בבית הספר פיתח פיטרסן עניין במוזיקה, תחילה בנגינה על פסנתר ובהמשך בתופים.
כבר בגיל צעיר הפגין כשרון נגינה, שהשתקף גם בסרט "The Scamp".
בשנת 1966 עבר פיטרסן לאנגליה, שם הצטרף לבי ג'יז כמתופף הרשמי של הלהקה.
פיטרסן הפך לשותף שווה בלהקה, והאחים גיב ראו בו חלק מהותי מהצליל שלהם.
עם זאת, בסוף שנות ה-60 החלו מחלוקות על ניהול ופיננסים עם מנהל הלהקה, רוברט סטיגווד.
בשנת 1969 פוטר מהלהקה במהלך צילומי הסרט "Cucumber Castle", אך הוא ניגן ברבים משירי הפסקול.
לאחר עזיבתו את הבי ג'יז הקים פיטרסן את ההרכב "המפי בונג" יחד עם ג'ונתן קלי.
הלהקה נקראה על שם בית הספר שבו למדו פיטרסן והאחים גיב.
הלהקה הוציאה סינגל אחד והופיעה בתוכנית "Top of the Pops", אך התפרקה עד סוף 1970.
בשנות ה-70 ניהל פיטרסן את הקריירה של ג'ונתן קלי כאמן סולו.
בשנת 1974 שב לאוסטרליה, שם הפך לצייר והתגורר בסידני.
במהלך השנים השתתף בהופעות מחווה לבי ג'יז ונשאר קרוב לחברו ללהקה, וינס מלווני.
בשנת 2022 אמר על הקריירה שלו: "לא הייתי המתופף הכי טכני, אבל לפעמים המגבלות גורמות לך להיות יצירתי".
קולין פיטרסן נפטר ב-18 בנובמבר 2024 בגיל 78.
ב-1 ביוני 1968 התחתן עם ג'ואן ניופילד.
לזוג נולדו שני בנים, והם עברו להתגורר באוסטרליה בשנת 1974. פיטרסן תיאר את אחי גיב כאנשים בעלי אישיות שונה לחלוטין, אך סיפר שהיה קרוב במיוחד למוריס גיב.
קולין מהנהלת חשבונות היא סדרת טלוויזיה אוסטרלית מסוגת הדרמה קומית רומנטית שנוצרה ונכתבה על ידי הזוג הנשוי ו, שגם מככבים בתור הדמויות הראשיות בסדרה, גורדון ואשלי.
היא עלתה לשידור בשירותי הזרמת הווידאו האוסטרלים ו- ב-1 בדצמבר 2022 כשכל שמונת פרקי העונה הראשונה שוחררו יחדיו.
אחרי ש"קולין מהנהלת חשבונות" הפכה להיות הסדרה המקורית הנצפית ביותר ב-"Foxtel", נמכרה לשידור במדינות שונות וזכתה בשלושה פרסי אוסטרלים, היא חודשה לעונה שנייה באוגוסט 2023. באפריל 2025 הסדרה חודשה לעונה שלישית.
הסדרה מתרחשת בעיר סידני שבאוסטרליה ובמרכזה אשלי (הארייט דייר) וגורדון (פטריק ברמאל), שני רווקים שהמפגש ביניהם נוצר במסגרת תאונה שגורמת לפציעתו של כלב.
הצורך להעניק לו טיפול רפואי מביא להתפתחות מערכת יחסים בין השניים.
הארייט דייר בתור אשלי מולדן.
פטריק ברמאל בתור גורדון "פלאש" קראפ.
זאק פדרסן בתור הכלב קולין מחשבונות.
אמה הארווי בתור מייגן, הקולגה וחברה של אשלי.
הלן תומסון בתור לינל, אמה של אשלי.
דארן גילשנן בתור פרופסור לי, שותפה האקסצנטרית של לינל.
ג'נבייב הגני בתור קיארה, שותפתו העסקית של גורדון.
מייקל לוגו בתור ברט, העובד של גורדון וקיארה.
טאי הארה בתור ג'יימס, האקס של אשלי.
אנני מיינרד בתור איווט, וטרינרית והאקסית של גורדון.
"קולין מהנהלת חשבונות" היא הפקה של בשיתוף עם "Easy Tiger Productions" עבור קבוצת "Foxtel" בסידני אוסטרליה החל מפברואר 2022.
צילומי העונה השנייה החלו בנובמבר 2023, והיא עלתה לשידור ב־30 במאי 2024.
פרסשנהקטגוריהעבורתוצאהמקורפרס באפט"א לטלוויזיה2025התוכנית הבינלאומית הטובה ביותר"קולין מהנהלת חשבונות"פרס סטלייט2025השחקן הטוב ביותר בקומדיה או סדרה מוזיקליתפטריק ברמאל
קולין מלקולם הוא כדורסלן אמריקאי המשחק בעמדת הסמול פורוורד בהפועל תל אביב מליגת העל בכדורסל והיורוליג.
מלקולם נולד וגדל באשלנד שבאורגון, ארצות הברית, ולמד בבית הספר התיכון בעיר.
ב-2015 החל לשחק כדורסל מכללות באוניברסיטת וורנר פסיפיק מחטיבה II של ארגון ה-NAIA .
במדי הקבוצה הוא נבחר שלוש פעמים רצופות בשנים 2017–2019 לחמישיית העונה באזור ה-CCC וב-2019 נבחר לחמישייה השלישית בכל ארצות הברית של הארגון.
הוא סיים את הקריירה שלו בוורנר פסיפיק עם 1,879 נקודות (חמישי בכל הזמנים באוניברסיטה), 967 ריבאונדים (שני בכל הזמנים) ו-210 אסיסטים ב-123 משחקים.
ב-2019 החל מלקולם את קריירת הכדורסל המקצוענית שלו בבתומי מליגת העל הגאורגית בכדורסל.
העונה הופסקה בשל מגפת הקורונה בגאורגיה, אך מלקולם נבחר על ידי את Eurobasket.com ל-MVP של העונה לאחר שהעמיד ממוצעים של 19 נקודות, 8.3 ריבאונדים, 2.3 אסיסטים ו-1.6 חסימות למשחק.
ב-24 ביוני 2020 חתם מלקולם בקרהו באסקט מליגת העל הפינית בכדורסל, והעפיל עימה לגמר הפלייאוף.
בסיום העונה הוארך חוזהו לעונה נוספת, אך ב-22 ביולי 2021 הוא עבר לקראבנוס מליגת העל הקפריסאית בכדורסל תמורת פיצוי.
במדי קרבאנוס הוא זכה בדאבל של אליפות וגביע בשנת 2022.
לקראת עונת חתם מלקולם בטלקום בון מהבונדסליגה הגרמנית וליגת האלופות בכדורסל.
הוא זכה עם הקבוצה בליגת האלופות לאחר ניצחון 77–70 על הפועל ירושלים בגמר, והעפיל עימה גם לגמר הבונדסליגה, בו הפסידה לרטיופארם אולם.
ביולי 2023 חתם מלקולם, לצד מאמנו בבון תומאס איסלו וחמישה שחקנים נוספים מהקבוצה, בפריז בסקטבול מליגת העל הצרפתית והיורוקאפ.
בעונת הוא זכה עם הקבוצה ביורוקאפ ובגביע הליגה הצרפתית בכדורסל, אך הפסיד עימה בגמר הליגה 1–3 למונקו.
בעונת ערך מלקולם את הופעת הבכורה שלו ביורוליג במדי פריז, כשב-4 באוקטובר 2024 קלע 6 נקודות בהפסד 77–80 לכוכב האדום בלגרד.
בעונה זו הוא זכה עם הקבוצה בדאבל של אליפות וגביע.
ב-13 ביולי 2025 חתם מלקולם בהפועל תל אביב מליגת העל בכדורסל והיורוליג.
קולין ואקאקו הנבוסה היא עורכת דין ופוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס הראשון של הוואי בשנים 2011–2015 ושוב בשנים 2016–2019. היא חברת המפלגה הדמוקרטית, וב־2018 התמודדה על מועמדות מפלגתה למשרת מושלת הוואי, אך הפסידה למושל המכהן ולחבר מפלגתה דייוויד איגה.
לפני בחירתה לבית הנבחרים של ארצות הברית, כיהנה הנבוסה כחברת הסנאט של הוואי.
היא כיהנה כמנהיגת הרוב בסנאט, וב־2007 נבחרה לנשיאת הסנאט הראשונה בהיסטוריה של הוואי.
ב־24 באוגוסט 2011 הודיעה על כוונתה להתמודד לקונגרס.
ב־17 בדצמבר 2012, לאחר מותו של הסנאטור האמריקאי דניאל אינווי, פורסם כי זמן קצר לפני מותו שלח אינווי מכתב למושל הוואי ניל אברקרומבי ובו הביע את רצונו שהנבוסה תתמנה למלא את מקומו.
אברקרומבי החליט שלא למנות את הנבוסה ובחר במקום זאת בסגן המושל בריאן שץ.
הנבוסה התמודדה מול שץ בפריימריז הדמוקרטיים בבחירות המיוחדות של 2014, אך הפסידה בפער קטן.
בשנת 2016 הודיעה הנבוסה על כוונתה להתמודד בבחירות המיוחדות במחוז הקונגרס הראשון של הוואי, שנועדו למלא את יתרת כהונתו של חבר הקונגרס מארק טאקאי, שנפטר ביולי 2016. היא ניצחה בפריימריז הדמוקרטיים ב־13 באוגוסט.
ב־8 בנובמבר 2016 זכתה הן בבחירות המיוחדות להשלמת כהונתו של טאקאי והן בבחירות לכהונה מלאה.
היא הושבעה לתפקידה ב־14 בנובמבר.
בשנת 2017 הודיעה כי תתמודד על משרת מושלת הוואי ב־2018 ולא תבקש כהונה נוספת בבית הנבחרים.
היא הפסידה בפריימריז הדמוקרטיים למושל המכהן דייוויד איגה, שנבחר לכהונה שנייה.
בפברואר 2020 הודיעה הנבוסה על התמודדותה לראשות עיריית הונולולו בבחירות 2020, וסיימה במקום השלישי בפריימריז הלא־מפלגתיים.
הנבוסה, אמריקאית דור רביעי ממוצא יפני, נולדה ב-4 במאי 1951 וגדלה בוואיאנה שבטריטוריית הוואי עם שני אחיה הצעירים, הוריה וסביה.
הוריה, איסאו וג'ון, היו בעלי תחנת דלק.
סבה מצד אמה נכלא במחנה המעצר הונוליאולי באואהו במהלך מלחמת העולם השנייה.
בשנת 1969 סיימה את לימודיה בבית הספר סנט אנדרוז פריורי.
היא קיבלה תואר ראשון בכלכלה וסוציולוגיה בשנת 1973 ותואר שני בסוציולוגיה בשנת 1975 מאוניברסיטת הוואי, וב־1977 קיבלה תואר במשפטים מבית הספר למשפטים ע"ש ויליאם ס.
הנבוסה היא עורכת דין לדיני עבודה, וכן נושאת משרה בחברה משפחתית.
היא הוכרה ב־The Best Lawyers in America של Woodward and White, Inc., שימשה כצירה בוועידת השיפוט של מדינת הוואי, וצוינה במגזין Honolulu כאחת מ'עורכי הדין המצטיינים' של הוואי בשנת 1993 ובשנים שלאחר מכן.
בנובמבר 1998 נבחרה הנבוסה לסנאט המדינתי מטעם המחוז ה־21, הכולל את וואיאנה, שם מתגוררת משפחתה זה ארבעה דורות, וכן את קו אולינה, קאהה פוינט, ננאקולי, מאילי, מאקאהה, מאקואה וקאאנה פוינט.
אחת מפעולותיה הראשונות לאחר בחירתה הייתה ארגון סנאטורים להצבעה נגד אישור כהונה שנייה של התובעת הכללית של הוואי, מרג'רי ברונסטר.
הנבוסה כיהנה כמנהיגת הרוב בסנאט, וב־2006 נבחרה לנשיאת הסנאט הראשונה, ובכך הפכה לאישה האסייתית־אמריקאית הראשונה שעמדה בראש בית מחוקקים מדינתי בארצות הברית.
בשנת 2003 הוכרה כאחת מ'עשרת מתווכי הכוח הפוליטיים' של הוואי, לצד מושל המדינה ושני חברי הסנאט של ארצות הברית, לפי Hawaii Business Magazine.
בינואר 2003 התמודדה הנבוסה ללא הצלחה בבחירות מיוחדות למילוי מקומה של פטסי מינק המנוחה כחברת קונגרס מטעם המחוז השני של הוואי, והפסידה לאד קייס.
בשנת 2006 התמודדה שוב על אותו מושב לאחר שקייס פרש כדי להתמודד ללא הצלחה מול הסנאטור דניאל אקאקה בפריימריז הדמוקרטיים.
גם הפעם הפסידה, כשהיא מפסידה למייזי הירונו בפער של 844 קולות.
בין החוקים שהעבירה היו תוכנית 'שלושת ה־R' לתיקון ותחזוקת בתי ספר, ביטול חוק Van Cam, זיכוי מס לעידוד בנייה ותעסוקה בקו אולינה, רפורמה במימון תרומות לבחירות, תשלום פסקי דין של פאנל הזכויות האישיות של DHHL, חובת הודעה לקהילה לפני הקמת הוסטל והצעת חוק לעריכת מלאי קרקעות שהועברו למדינה.
זיכויי המס של קו אולינה
בשנת 2002, בעת כהונתה בבית המחוקקים המדינתי, הייתה הנבוסה הדמות המובילה בקידום חקיקה שאישרה זיכויי מס בסך 75 מיליון דולר לאתר הנופש קו אולינה.
היא טענה שהמהלך נחוץ לפיתוח אזור ליוארד, בעוד אחרים ראו בו תגמול למקורב ותומך פוליטי, היזם ג'ף סטון.
לאחר שהמושל בן קאייטנו הטיל וטו על החוק, נקטה הנבוסה צעד חריג ותבעה את ביטול הווטו.
בתוך חודשים ספורים קיבל ארוסה, ג'ון סוזה, עסקה מועדפת לרכישת אחד מבתיו של סטון בקו אולינה.
בפברואר 2005, פחות משנתיים לאחר הרכישה, מכר סוזה את הבית ברווח של 421,000 דולר.
סוזה והנבוסה, שהתארסו ולאחר מכן נישאו ב־2008, רכשו בית נוסף בשווי מיליון דולר בשכונת קו אולינה.
חקיקת זיכוי המס, שנועדה לקדם הקמת אקווריום 'ברמה עולמית', פקעה לאחר שנזנחו התוכניות.
אתר הנופש החזיר לבסוף את זיכוי המס, אך ממשל לינגל והנבוסה חלקו בדעותיהם לגבי השימוש בכספים שהוחזרו.
הנבוסה התמודדה ללא הצלחה בבחירות המיוחדות ב־22 במאי 2010 להשלמת כהונתו של ניל אברקרומבי.
חבר מועצת העיר צ'ארלס דג'ו ניצח אותה, אף שלא זכה ברוב, בשל פיצול הקולות הדמוקרטיים בין הנבוסה לבין אד קייס.
הסנאטורים דניאל אינווי ודניאל אקאקה תמכו בהנבוסה, אך הנהגת המפלגה הדמוקרטית הארצית נותרה נייטרלית.
ב־30 במאי 2010 פרש קייס מן המרוץ ותמך בהנבוסה.
היא זכתה בפריימריז הדמוקרטיים בספטמבר, וב־2 בנובמבר ניצחה את דג'ו בבחירות הכלליות עם 53.2% מהקולות.
הנבוסה התמודדה לכהונה נוספת בקונגרס, ושוב ניצחה את דג'ו, 55% מול 45%.
לאחר מותו של דניאל אינווי, התמודדה הנבוסה מול בריאן שץ בפריימריז הדמוקרטיים לסנאט.
היא נתמכה בידי אלמנתו של אינווי, אך הפסידה בפער קטן.
לאחר שמארק טאקאי הודיע שלא יתמודד מחדש בשל מחלת הסרטן, שבה הנבוסה להתמודד על המושב.
טאקאי תמך בה לפני מותו.
היא זכתה הן בבחירות המיוחדות והן בבחירות הכלליות עם למעלה מ־65% מהקולות.
הנבוסה כיהנה בוועדות הכוחות המזוינים, המשאבים הטבעיים ו המדע, הטכנולוגיה והחלל של בית הנבחרים.
היא הייתה הבודהיסטית השלישית שנבחרה לקונגרס של ארצות הברית.
בחירתה הפכה את הוואי למדינה היחידה שבה רוב חברי המשלחת לבית הנבחרים אינם נוצרים.
במהלך כהונתה יזמה 14 הצעות חוק, ובהן הצעות להגדלת מימון לאיי האוקיינוס השקט שבחסות ארצות הברית, להרחבת זכאות למדיקייד, ולשינוי מועד יום הזיכרון.
בשנת 2008 נישאה הנבוסה לג'ון פ.
סוזה השלישי, לשעבר שריף מדינתי.
קולינריה היא אמנות הבישול והאכילה, המהווה תת-תחום בגסטרונומיה.
הקולינריה החלה את דרכה כאשר אכילה חדלה להיות צורך הישרדותי בלבד והפכה מקור להנאה.
בניגוד לאכילה הישרדותית, ששמה דגש על צרכים תזונתיים, הקולינריה שמה דגש על טעם, מראה וריח.
הקולינריה נולדה במטבחי המלכים ונועדה לספק את גחמותיהם ולכן רבים מהמתכונים הקלאסיים הם קפריזיים ובלתי ישימים כיום.
לעומת זאת חלק ניכר ממתכונים אלה שבעבר היו נגישים אך ורק לאנשי האצולה הפכו עממיים יותר בעקבות התפתחות המסחר והתעשייה.
אחת הסיבות היא שבעבר תבלינים היו שווים את משקלם בזהב ואף יותר.
כיום הקולינריה אינה נחלת העשירים והאצילים וכל אדם שמתעניין בנושא, מוצא את עצמו מוקף במידע מספרי בישול, תוכניות בישול בטלוויזיה וסדנאות פרטיות עם שפים מקצועיים.
כמו כן הקולינריה אינה מתעלמת עוד ממטבחים עממיים והם נחשבים לחלק חשוב בהיסטוריה של כל מדינה.
המגוון הרחב של העדות והמסורות בישראל הביא עמו שפע של מאכלים וסגנונות המעשירים את התפריטים בישראל.
בשנים האחרונות קפצה ישראל קדימה מבחינת ידע ומודעות קולינרית, הקהל הישראלי הכיר מטבחים חדשים ושונים ואכילה במסעדה הפכה להיות צורת בילוי פופולרית, שפים ישראלים קיבלו מעמד מכובד ובתמורה הם ממשיכים לנסות לייצב את מעמדה של המדינה בתחום הקולינרי.
החל משנת 2012 פועלת בישראל העמותה הישראלית לתרבות קולינרית, השואפת למציאות בה הקולינאריה הישראלית זוכה להכרה ציבורית ורשמית ומקבלת, על בסיס הכרה זו, מקום הולם במסגרת המדיניות והתשתית החינוכית-תרבותית של מדינת ישראל.
"קוֹלֵךְ" - פורום הנשים הדתיות היא תנועה פמיניסטית דתית אשר הוקמה ביולי 1988 ביוזמה פרטית של כעשרים נשים, והובילה מהפכה פמיניסטית במרחב הדתי בישראל.
מטרות התנועה, כעולה מפרסומיה הן: "להוביל שינוי חברתי ותודעתי בנושא שוויון מגדרי בקהילה הדתית בישראל; להפיץ את ערכי השוויון והכבוד ההדדי, לפעול לשוויון הזדמנויות לנשים בתחום הציבורי, לקדם את זכויותיהן בספירה הדתית וההלכתית, לתקן את העדר השוויון במעמדן האישי בנישואין הדתיים ולהיאבק באופן נחרץ בכל צורה של אלימות מגדרית".
בראש התנועה עמדה ד"ר חנה קהת, מתחילתה ועד שנת 2004. נכון לשנת 2023, מנכ"לית העמותה היא שרון דשן ויו"ר הוועד המנהל היא אפרת שפירא-רוזנברג.
הקמת "קולך" בקיץ 1988 הייתה נקודת ציון משמעותית בתהליך ההנכחה הפמיניסטי במרחב הדתי בישראל.
שם הארגון הוצע על ידי במבי שלג, כתגובה למטבע הלשון התלמודי: "קול באישה ערווה".
במובן זה, שם הארגון היה בבחינת תגובת-נגד לאיסור של השמעת קול אישה מטעמי צניעות, שהיה הסמל של הדרת נשים מהמרחב הציבורי ממניעים דתיים.
מאז הקמתו פועל "קולך" למען קידומן של נשים במסגרות ההלכה האורתודוקסיות, בהן השליטה והסמכות ההלכתית היא של רבנים גברים.
מייסדות התנועה ניסחו מסמך עקרונות בו קבעו כי הארגון יפעל "להשפיע על המודעות הציבורית ולפעול מעשית לשינוי מקומה וקידומה של האישה הדתית בחיי הציבור והמשפחה".
בהתאם לכך, חברות הארגון שילבו בעשייתן היבטים מגוונים הקשורים להתמודדות נשים במערכות הדתיות הקהילתיות והציבוריות, ועודדו "פמיניזציה" של טקסים דתיים.
תרומתו של הארגון ניכרת בקידום נשים במרחבים הדתיים, כגון מיגור הטרדות מיניות במוסדות דתיים, צמצום הדרת נשים במרחב הציבורי על רקע הלכתי או דתי, קידום השוויון במעמד האישי בנישואין ובגירושין, ועוד.
הארגון פועל למען שוויון מגדרי באמצעות כנסים וימי עיון, עידוד כתיבה פמיניסטית והוצאתה לאור וכן תוכניות להעצמה מגדרית במרכז המנהיגות של הארגון ובמערכת החינוך הדתית עבור תלמידים ומורים.
הפורום מפיץ מדי חודש עלון בשם 'קולך'.
הארגון היה שותף לעתירה לבג"ץ בה נטען שנשים אינן יכולות להתמנות לוועדה לבחירת דיינים.
הארגון הגיש תובענה ייצוגית נגד תחנת הרדיו קול ברמה, בטענה של הדרת נשים משידוריה בשנות פעילותה הראשונות .
בית המשפט אישר את קיום ההליך, בנימוק שנשים חרדיות נרתעות מעמידה בחזית המאבק להגברת השוויון המגדרי בקהילה.
התחנה ערערה על החלטה זו, ובדצמבר 2015 דחה בית המשפט העליון את ערעורה, וחייבהּ בהוצאות משפט בסך 50,000 ש"ח.
ב-20 בספטמבר 2018 פסק בית המשפט המחוזי בירושלים שעל התחנה לשלם מיליון ש"ח לקרן תובענות ייצוגיות לטובת העצמת נשים מסורתיות, דתיות וחרדיות, ועוד 300 אלף ש"ח עבור גמול ל"קולך" והוצאות המשפט.
בערעור לבית המשפט העליון הוגדל התשלום בגין גמול ל"קולך" והוצאות המשפט ל-430 אלף ש"ח.
הארגון שותף גם למאבקים פמיניסטיים נגד הפרדה מגדרית באוטובוסים.
מניעת אלימות מינית וטיפול בנפגעות אלימות מינית
הארגון פועל למניעת אלימות מינית באמצעות פעילות הסברתית למניעת אלימות ופגיעה מינית בתוך המשפחה ורתימת ההנהגה הדתית למאבק בתופעה של הטרדות מיניות.
מאבק שהוביל ארגון קולך נגד הרב יצחק כהן, ראש המדרשה לבנות באוניברסיטת בר-אילן, בטענה של הטרדה מינית, הביא להדחתו, לאחר שוועדת בדיקה בראשות הרב יובל שרלו מצאה שיש ממש בטענה.
אירוע זה היה אחד המניעים להקמת "פורום תקנה" בהשתתפות ארגון קולך.
הארגון עוסק בסיוע לנשים במצוקה ובהכשרת רבנים ואישי ציבור למנוע הטרדות מיניות על ידי בעלי סמכות דתית.
בנוסף הצטרף לקואליציות של ארגונים למאבק נגד אלימות כלפי נשים, הטרדות מיניות, זנות ופורנוגרפיה.
על בסיס העמדה כי מוסד הנישואין הכפוף בישראל לדין תורה אינו שוויוני, פועל הארגון להקלת היציאה ממנו ולחיזוק מעמד הנשים באמצעות קידום ההסכם לכבוד הדדי וכן קידום הצעות חוק ורעיונות הלכתיים במטרה לסייע למסורבות גט ועגונות.
חלק מחברות הארגון גם מתנגדות לנישואים ברבנות ואילו אחרות תומכות בנישואים דרכה תוך שינוי המסגרת 'מבפנים'.
פולמוסים עם רבנים ועם הממסד הדתי
בשנת 2007 השתתפה חנה קהת כנציגת "קולך" ברב שיח בנושא מסורבות גט, בו קראה לחילונים להימנע מנישואים הלכתיים.
על בתי הדין הרבניים אמרה: "הם לא מאוימים על ידי שום דבר.
האיום היחיד זה שהווירטואליות שלהם תתגלה".
דבריה זכו לתגובות חריפות וגינויים בקרב הקהילה הדתית.
יושב ראש ארגון רבני צֹהַר, הרב דוד סתיו, אמר כי ההצעה לוותר על נישואין היא בלתי אחראית ונובעת מניתוק מהחברה הישראלית.
בשנת 2010 פנה הארגון לשר המשפטים וליועץ המשפטי לממשלה בקריאה להעמיד לדין רבנים שחתמו על פסק הלכה נגד מכירת דירות לערבים באזורים יהודים, בגין הסתה לגזענות.
הארגון השתתף בעתירה לבג"ץ בדרישה לאפשר לראשונה לרווקות, אלמנות וגרושות, לטבול במקוואות המופעלים על ידי המועצות הדתיות לישראל.
בעתירה נטען כי הרב הראשי ומועצת הרבנות הראשית "הוציאו תחת ידיהם הנחיה שנועדה לכפות איסור דתי, ומונעים מנשים לקיים מצוות טבילה לפי השקפתן - דבר שמהווה כפייה דתית והפרת חופש הדת והמצפון".
בעקבות העתירה הסכימה הרבנות להורות לבלניות שלא לשאול את הטובלות האם הן נשואות.
בשנת 2004 קיבלה חנה קהת את אות הנשיא למתנדב על הקמת קולך.
בשנת 2007 קיבל הארגון את אות זכויות האדם ע"ש אמיל גרינצוויג של האגודה לזכויות האזרח, על "תרומה מיוחדת לקידום זכויות האדם בישראל".
באותה שנה הביעה שולמית אלוני תמיכה בארגון.
מימון העמותה מורכב בעיקר מתרומות וכן מדמי חבר ומהקצבות ממשלתיות.
תורמת מרכזית היא הקרן החדשה לישראל, שבשנת 2011 מימנה כמחצית מתקציבה של קולך.
מימון נוסף התקבל מקרן דפנה יזרעאלי, ממשרד החינוך ומגופים נוספים.
קוליפורמים (Coliforms) הוא שם כולל לקבוצת חיידקים שרובם שוכנים דרך קבע במערכת העיכול של בעלי חיים.
קבוצת הקוליפורמים אינה מהווה קבוצה טקסונומית רשמית, ולא תמיד קיימת בהירות בנוגע למיני החיידקים המשתייכים אליה.
החיידק המזוהה ביותר עם קבוצת הקוליפורמים הוא Escherichia coli, הידוע יותר בשמו המקוצר E.
מין זה העניק לקבוצת הקוליפורמים את שמה ("דמויי קולי").
הקוליפורמים הם חיידקי מתג (בצורת מוט) אווירניים אובליגטוריים או אל-אווירניים פקולטטיביים.
הם מבצעים כולם תסיסה לקטית, במהלכה הם מפרקים את הדו-סוכר לקטוז לחומצה לקטית.
הם אינם מייצרים נבגים וכולם חיידקים גראם-שליליים.
הקוּלינן (מאנגלית: Cullinan) הוא היהלום הגולמי הגדול ביותר שנתגלה עד כה.
הוא התגלה ב-26 בינואר 1905 במכרה פרמייר שבעיירה קולינן שבדרום אפריקה.
ממשלת הרפובליקה הדרום-אפריקאית קנתה אותו כדי להגישו מתנה לאדוארד השביעי מלך אנגליה.
היהלום לוטש על ידי משפחת אשר מהולנד, משפחת יהודית שהייתה ידועה בכישורי הליטוש הייחודיים שלה.
התרגיל הצליח והיהלום הגיע בשלום לאמסטרדם.
כאשר ניסו ללטשו גילו בני משפחת אשר שלא ניתן לחתוך את היהלום הענק.
האזמל נשבר עם המכה הראשונה.
לאחר שנתיים, המציאו בני המשפחה פטנט חיתוך חדש שנקרא "חיתוך אשר" על שמם והצליחו לחתוך את האוצר כמבוקש.
הקולינן פוצל ל-9 יהלומים מלוטשים, שנקראו בשמות: קולינן 1, קולינן 2 וכן הלאה.
כתשלום קיבלו בני משפחת אשר יהלומים מהיהלום החתוך.
קולינן 1 שובץ בשרביט אדוארד הקדוש, ועד 1985 נחשב ליהלום המלוטש הגדול ביותר בעולם.
דגם רולס-רויס קולינן קרוי על שם היהלום "קולינן".
הדגם הוא SUV מתוצרת יצרנית רכבי היוקרה הבריטית רולס-רויס המיוצר משנת 2018 בבריטניה.
קוֹלֶכִיס (בגאורגית: კოლხეთი, מילולית: קוֹלחֶתִי, ביוונית עתיקה: Κολχίς) הוא שמה הלטיני של ישות גאורגית בשם אגריסי, ששכנה לחופי הים השחור באזור גאורגיה של היום.
קולכיס מתוארת במחקר המודרני כישות הגאורגית הקדומה ביותר, שיחד עם ממלכת איבריה, תרמו מאוחר יותר בהיסטוריה להתפתחות ממלכת גאורגיה והאומה הגאורגית.
קולכיס ידועה מהמיתולוגיה היוונית כיעד מסעם של הארגונאוטים, כמו גם מקום משכנם של מדיאה וגיזת הזהב.
היא תוארה כארץ עשירה בזהב, ברזל, עץ ודבש שייצאה את משאביה בעיקר לערי המדינה ההלניות.
הקולכים , תושבי קולכיס, היו שבט דוברי שפות כרתווליות, אבות לגאורגים ממערב גאורגיה בני דורנו, הסוואנים והזאנים (אבות המגרלים והלאזים).
מבחינה גאוגרפית שכנה במערב גאורגיה של היום וכללה: בגאורגיה את המחוזות סוואנתי, סמגרלו, אימרתי, גוריה, אבחזיה, אג'ריה, רצ'ה.
ברוסיה: סוצ'י וטואפסה שבמחוז קרסנודאר, ובטורקיה: נפת ארטווין, נפת ריזה ונפת טרבזון .
קולכיס, קולחיס או קולחה, שהתקיימה מהמאה ה-13 לפנה"ס ועד למאה הראשונה לפנה"ס, הייתה ישות גאורגית מוקדמת.
שמם של הקולכים, תושבי קולכיס, היה בשימוש באתנוגרפיה היוונית-רומית כשם קיבוצי לשבטים גאורגיים מוקדמים שאכלסו את החוף המזרחי של הים השחור.
ההערכה כי השם קולכיס נגזר מהמילה (קוּלחָה) Qulḫa בשפה האוררטית .
בסוף המאה השמינית לפנה"ס חקק, סַארדוּרִי השני מלך אוררטו, על אסטלה את ניצחונו על קולחה.
עם זאת, המיקום המדויק של קולחה נותר שנוי במחלוקת.
ישנם חוקרים שטוענים כי השם קולחה (קולכיס) מתייחס במקור לחבל ארץ ממערב לגאורגיה של ימינו.
חוקר מחזרי הקווקז, סיריל טואמנוף מציין כי נראה שקולכיס היא המדינה הקווקזית הראשונה שאיחדה שבטים לישות אחת.
ניתן לראות את קולכיס לא רק כהתקבצות שבטים פרוטו-גאורגיים, אלא כממלכה מערב גאורגית.
זה יהיה אך טבעי לראות בקולכיס כראשיתה של ההיסטוריה של התגבשות החברה הגאורגית.
השם היווני קולכיס (Κολχίς) נזכר לראשונה כתיאור אזור גאוגרפי בכתבי אייסכילוס ופינדארוס.
מחברים מוקדמים יותר סיפרו על אנשי קולכתי (Κολχίδα) והמלך המיתולוגי שלהם אייטס כמו גם על עירו האפונומית אֶאָה או אַיָה (Αἶα), אבל אין התייחסות מפורשת לאומה קולכית או אזור בשם זה.
הנהר הראשי היה ידוע כפאסיס (כיום ריוני), והיה, על פי כמה מהמחברים, הגבול הדרומי של קולכיס, אבל סביר יותר שהנהר זרם באמצע קולכיס מהקווקז מערבה לפונטוס אוקסינוס (ים השחור), והאנטיטס או אטיקטוס (כיום קובן).
אריאנוס מונה נהרות רבים אחרים לפי שם, אבל נראה שהם לא יותר מאשר פלגי הרים: החשובים שבהם היו צַ'ריאֶייס, צוֹבּוּס או כּוֹבּוּס, סינגאמֶס, טארסוּרַס, היפוּס, אסטֶלֶפּוּס, צ'רוסוראואס, כמה מהם הוזכרו גם על ידי תלמי ופליניוס.
בגאוגרפיה פיזית, קולכיס נזכרת בדרך כלל כאזור מזרחית לחוף הים השחור התחומה מצפון על ידי המדרונות הדרום-מערביים של הקווקז הגדול, מדרום במורדות הצפוניים של הקווקז הקטן בגאורגיה, ובהרי טורקיה במזרח הים השחור, וממזרח תחומה ברכס ליחי, המחבר את הקווקז הגדול והקווקז הקטן.
החלק המרכזי של האזור הוא מישור קולכתי, המשתרע בין סוחומי לכובולתי.
רוב שטח זה נמצא 20 מטר מעל גובה פני הים.
בשולי האזור נמצאים הרי הקווקז הגדול, הרי הקווקז הקטן ורכס ליחי.
שטחה של קולכיס מכסה בעיקר את חלקה המערבי של גאורגיה כיום, המחוזות: סוואנתי, סמגרלו, אימרתי, גוריה, אבחזיה, אג'ריה ורצ'ה.
נפות טורקיה של היום: נפת ארטווין, נפת ריזה ונפת טרבזון (לאזיסטן וטאו קלארג'תי.
והמחוזות הרוסיים של היום: סוצ'י וטואפסה שבמחוז קרסנודאר.
בעת העתיקה היה אזור הים השחור משכנה תרבות ברונזה מפותחת המכונה התרבות הקולכית , שהייתה קשורה לתרבות הקובאנית שהופיעה לקראת תקופת הברונזה התיכונה.
בסוף האלף השני לפנה"ס, נראה כי תהליך העיור כבר התקדם היטב, לפחות בחלקים מסוימים של קולכיס.
בתרבות הברונזה המאוחרת של קולכיס (המאה ה-15 לפנה"ס-המאה ה-8 לפנה"ס) התפתחה מיומנות משמעותית בהתכה ויציקת מתכות, שהחלה הרבה לפני שמיומנויות אלה התמקצעו באירופה.
השפלה הפורייה הייתה מלאה במקורות להשקיה ויחד עם אקלים מתון, קידם את התפתחותם של טכניקות חקלאיות מתקדמות.
בקולכיס התגוררו מספר שבטים קרובים, אך מובחנים, שישוביהם שכנו לאורך חוף הים השחור.
הרודוטוס ראה בתושבי קולכיס, גזע מצרי קדום.
על פי דבריו, כי הקולכים, יחד עם המצרים הקדמונים והאתיופים היו הראשונים שנהגו לערוך מילה מנהג שלטענתו ירשו תושבי קולכיס משרידי צבאו של פרעה ססוסתריס (סנוסרת השלישי).
בנוסף לעובדה זו מצא הרודוטוס גם דמיון במראה החיצוני.
הטענה נדחתה באופן נרחב על ידי היסטוריונים מודרניים.
ספק אם הרודוטוס היה אי פעם בקולכיס או במצרים.
ממלכת קולכיס נוסדה במאה ה-13 לפנה"ס כתוצאה מהתגבשות השבטים שאכלסו את האזור.
שלטון זה צוין במיתולוגיה היוונית כיעדם של הארגונאוטים, ביתם של מדיאה, ואזור מיוחד של כישוף, שהיה ידוע על ידי אנשי אוררטו בשם קולחה (לעיתים קולחה או קילחי).
במהלך מלחמות הקבע של הקולכים עם שכניהם, הצליחו הקולכים לכבוש, בשנות ה-750 לפנה"ס, חלק מדיאוחי , אבל איבדו חלק מהפרובינציות (כולל "העיר המלכותית" אילדמוסה) לסרדורי השני מלך אוררטו בעקבות המלחמות בין השנים 748–750 ו-742-744 לפנה"ס.
התפשטות הקימרים והסקיתים בשנות 720 ועד שנות 730 לפנה"ס ופלישת אשור, התפרקה הממלכה והפכה בסופו של דבר, לקראת אמצע המאה השישית לפנה"ס, לחלק מממלכת פרס האחמנית.
השבטים ששכנו בדרום קולכיס (מַאקרוֹנֶס , מסחתי/מסכתי ומארֶה או מארֶס ) שולבו באחשדרפנות (סאטראפיה) ה-19 של פרס ואילו שבטי הצפון של קולכיס נכנעו "מרצון" ונאלצו להעביר לחצר הפרסי 100 בנים ו-100 בנות כל חמש שנים.
בשנת 400 לפנה"ס, זמן קצר לאחר שעשרת האלפים שכירי החרב של כורש הצעיר הגיעו לטרבזון, התנהל קרב בינם לבין הקולכים בו הובסו הקולכים באופן מכריע.
ההשתלבות של קולכיס באימפריה האחמאנית הנרחבת הביאה לשגשוג המסחר של קולכיס והרחיבה את קשריה הכלכליים והמסחריים עם אזורים אחרים.
הרחבת המסחר והקשר עם אזורים חדשים האיצה את ההתפתחות החברתית-כלכלית של קוליס.
לאחר מכן, נראה כי תושבי קולכיס מיגרו את עול שלטון הפרסי מהם.
על פי החוקר רולנד סוני , המדינה המערבית של גאורגיה התאחדה עם ממלכות מזרח גאורגיה ושליטיה מלכו באמצעות מושלים מלכותיים - סקפטוכי, שקיבלו את סמכותם מהמלך.
מיתרידטס השישי, מלך פונטוס השתלט על קולכיס בשנות העשרה של המאה ה-2, וזאת אף על פי שיושבי קולכיס נחשבו לעם יודע מלחמה.
לחץ של מיתרידטס ופיתויים שכנעו את שליטי הארץ לוותר על שלטונם למען המלך.
עם זאת, לא הצליח מיתרידטס להשתלט על החוף הסלעי של רכסי הקווקז שבין חצי האי קרים לקולכיס.
ניסיונות שכנוע של תושבי האזור עלו בתוהו והוא ויתר על מאמציו לכבוש את האזור.
בשלב זה הפכה קולכיס כנקודת קשר גאוגרפית של גרעין הממלכה עם הנחלות בצפון.
בראש הסאטראפיה הועמד משנה למלך ("היפארכוס") בסמכות מקיפה של "דואג" ("דיויקיטיס" על פי סטראבון).
התפקיד הטבעי של קולכיס כמספנה ראשית לצי התובלה בים השחור, נתמלא.
אף על פי שכל המבצרים הגדולים לאורך חופי הים השחור נכבשו על ידי הרומאים, שלטונם היה רופף יחסית.
בשנת 69 התקוממו תושבי פונטוס וקולכיס בראשות אניקטוס .
באזור השפלה והחוף פשטו לעיתים קרובות שבטי הרים, כאשר החזקים מביניהם היו ההניוצ'י והסוואנים.
הם העבירו מחוה סמלית לרומא.
הם הקימו ממלכות משלהם ונהנו ממידה רבה של עצמאות.
הנצרות החלה להתפשט בקולכיס בתחילת המאה הראשונה.
הרשומות המסורתיים מייחסים את הופעת הנצרות בקולכיס לאנדראס הקדוש, שמעון הקנאי ומתיאס הקדוש.
יחג עם זאת, התרבות ההלניסטית, הפגניזם המקומי וכתות מיתריות , נשארו נפוצות עד למאה הרביעית.
גותים ששהו בחצי האי קרים, פשטו על קולכיס בשנת 253 בחיפוש אחר מקום משכן חדש, אך נהדפו בסיוע חיל המצב הרומי בפיצונדה.
בעקבות התפוררות ממלכת קולכיס, נוסדה, במאה הראשונה לפני הספירה, ממלכת לאזיקה (או לאז).
לאזיקה נודעה בשם אגריסי כאשר הפכה לוואסל של האימפריה הרומית לאחר המערכה הקווזית של פומפיוס .
רק מעט ידוע אודות שליטי קולכיס;
קוליפון היא חברת תקליטים, אולפן הקלטות וחנות לתקליטים ופטיפונים בכיכר השעון ביפו.
החברה היא עסק משפחתי, שפעל מחוץ לזרם המרכזי של התרבות בישראל, החל משנות החמישים המוקדמות ועד שנות השמונים.
קוליפון הייתה החלוצה בתחום "מוזיקת הקסטות" (בתקליטים) בישראל וגם מרכז להפצת תרבות ישראלית אלטרנטיבית.
היום נקרא העסק בשם "האחים אזולאי".
חברת קוליפון הייתה אבן דרך בהתפתחות המוזיקה המזרחית והים תיכונית בישראל, הכתובת הראשונה אליה פנו אמנים מתחילים בעיקר מתחום הזמר המזרחי.
החברה הפיצה מוזיקה ערבית, תימנית, מרוקאית, יוונית וישראלית.
בין האמנים הראשונים בשנות החמישים שהוקלטו על גבי תקליטים במהירות 78 סיבובים לדקה היו ג'ו עמאר, פילפל אל-מסרי ושלמה דחיאני.
החברה בבעלותם של האחים מאיר, יצחק (זאקי) ודוד אזולאי פעלה כמעט במחתרת, באמצעים ביתיים ובכלים בסיסיים ומיידיים, דבר שהוזיל את ההוצאות על התקליטים הראשונים שהיו בעיקר תקליטוני סינגל.
בשנות ה-50 הופקו תקליטונים רבים תחת המותג Zakiphon.
בשנות השישים הוקלטו בחברה זוהרה אלפסיה, ריימונד אבקסיס, אריס סאן, טריפונס, לויטרוס, נינו ניקולאידיס, סטלוס, סמיר שוקרי, בני אלבז, להקת צלילי העוד ואחרים.
קולכיצין (Colchicine) הוא אלקלואיד המופק מצמח הסתוונית ומשמש ברפואה ובבוטניקה.
הקולכיצין הוא חומר רעיל, ולכן ניתן במינונים קטנים.
הוא יעיל בהפגת כאבים, בדלקות מפרקים ובמקרים חריפים של שיגדון.
התרופה מביאה לתוצאות אופטימליות כאשר נוטלים אותה מיד עם הופעת התסמינים הראשונים של המחלה.
השימוש בצמח כמרפא לשיגדון תואר כבר במאה הראשונה לספירה על ידי הרופא היווני פדניוס דיוסקורידס במדריך לצמחי מרפא שכתב (De Materia Medica).
הקולכיצין עצמו בודד ב-1820 על ידי שני כימאים צרפתים.
פעילות הקולכיצין כנוגד דלקתיות ומשכך כאבים המאפיינת אותו, נובעת מיכולתו להתרכב עם החלבון טובולין.
ב-2009 הקולכיצין הוכר כתרופה על ידי מנהל המזון והתרופות האמריקני לטיפול בקדחת ים תיכונית משפחתית, מחלה תורשתית הנפוצה אצל אנשים ממוצא ים תיכוני, לרבות יהודים מצפון אפריקה ומארצות אגן הים התיכון.
התרופה מסייעת להפחתת תדירות התקפי המחלה.
נטילת קולכיצין אפקטיבית גם למניעת סיבוכים של מחלה זו כגון אי ספיקת כליות, הנגרמים כתוצאה משקיעת חלבון בשם עמילואיד.
התרופה משמשת גם לטיפול במחלות אחרות הקשורות בהצטברות חלבונים בדם כמו סקלרודרמה, עמילואידוזיס משני, וכן כתרופה אנטי-דלקתית לחולי תסמונת בכצ'ט.
התרופה ניתנת בנטילה דרך הפה או בזריקה תוך-ורידית.
קולכיצין משמש גם כתרופה לטיפול בדלקת קרום הלב.
קולכיצין משמש אף כתרופה ברפואה וטרינרית בהקשר למחלות בבעלי חיים, בהן קדחת שר-פיי בכלבים, המקבילה הווטרינרית לקדחת ים תיכונית משפחתית אצל האדם.
כן משמש הקולכיצין לטיפול מקומי ביבלת נגיפית על עטיני עיזים.
חברת ביוטכנולוגיה אוסטרלית פיתחה תרופה כנגד תסמונת המעי הרגיז המכילה קולכיצין, וכן תרופה אנטי דלקתית נוספת.
חברת תרופות אנגלית מפתחת מקולכיצין תרופה לטיפול בסרטן ונטורופתים משתמשים בו במגוון רחב של טיפולים, כולל כאבי גב.
לקולכיצין יש רמת ריפוי נמוכה, יחסית לרעילות שלו.
תופעות הלוואי של טיפול בקולכיצין עלולות לגרום לבחילות, להפרעות בתפקוד המעיים ולהקטנה מסיבית במספר הכדוריות הלבנות.
מינונים גבוהים יכולים להרוס את מח העצם ולגרום לאנמיה.
תופעות אלו הופכות את התרופה לפופולרית פחות בטיפול בחולי שיגדון, והנטייה כיום היא מעבר לתרופות נוגדות דלקת אחרות.
ניתן להשוות הרעלת קולכיצין עם הרעלת ארסן.
התסמינים מתחילים כשעתיים עד 5 שעות לאחר הבליעת החומר והם כוללים: תחושת צריבה בפה ובגרון, חום, כאבי בטן, פגיעה במערכת העיכול וכשל כלייתי.
תופעות אלו יכולות להמשך כ-24 ומעלה שעות לאחר החשיפה לרעל; אחרי 24 עד 72 שעות, מתרחש כשל רב-מערכתי הכולל הלם (עקב איבוד נוזלים רב שעלול לגרום גם למוות), נזק לכליות, אנמיה, חולשת שרירים וכשל נשימתי.
ההחלמה מתחילה כעבור כשישה עד שמונה ימים.
לא קיים אנטידוט (סם נגד) ספציפי נגד קולכיצין, אך יש מספר טיפולים אפשריים.
ב-2007 פרסם מנהל המזון והתרופות האמריקני קריאה לאיסוף-והחזרה-לספק של תמיסות קולכיצין להזרקה מתוצרת יצרן מסוים, עקב מקרי תמותה שנגרמו משימוש בתרופה.
החברה מסרה כי "קולכיצין היא תרופה בלתי-צפויה, שעשויה לגרום לתופעות לוואי קשות בטיפול שגוי או ללא בדיקות מתאימות."
בבוטניקה משתמשים בקולכיצין באופן מסחרי לצורך השבחת זני צמחים וכן לגידול סוגי פירות ללא זרעים, למשל כמו מלון.
קולין קמפבל הוא ביוכימאי אמריקאי המתמחה בהשפעות התזונה על הבריאות לטווח הארוך.
פרופסור אמריטוס בקתדרה על-שם ג'יקוב גולד שרמן לביוכימיה של התזונה באוניברסיטת קורנל, ומחברם של למעלה מ-300 מאמרים מדעיים.
בשנות השמונים הוא היה אחד ממובילי מחקר סין-אוקספורד-קורנל על תזונה ומחלות (הידוע בשם פרויקט סין (China Project), שנערך ב-1983 באוניברסיטאות קורנל, אוקספורד ובאקדמיה הסינית לרפואה מונעת, שחקר את היחס שבין תזונה לסרטן, ומחלות לב וחילוף חומרים.
המחקר תואר בידי הניו יורק טיימס כ"הגרנד פרי של האפידמיולוגיה"
ותוצאותיו תוארו בספרו "מחקר סין".
קמפבל נולד ב-1934 וגדל בחוות חלב.
הוא למד לימודי רפואה קדם-וטרינריים באוניברסיטת מדינת פנסילבניה, שם רכש תואר ראשון ב-1956, ולמד בבית הספר לווטרינריה באוניברסיטת ג'ורג'יה במשך שנה.
הוא השלים לימודי תואר שני בתזונה ובביוכימיה באוניברסיטת קורנל ב-1957, שם למד בהדרכתו של קליב מק'קי (Clive McCay) (הידוע בשל מחקריו על תזונה והזדקנות), הוא קיבל דוקטורט בתזונה, ביוכימיה ומיקרוביולוגיה ב-1962, גם כן מקורנל.
החל מראשית שנות התשעים קמפבל צורך בעיקר תפריט טבעוני, אולם הוא אינו מזהה את עצמו כצמחוני או כטבעוני מכיוון שהכינויים הללו מתייחסים לדברים שהוא אינו תומך בהם, כמו למשל התנגדות לניסויים בבעלי-חיים.
קמפבל הצטרף ל-MIT כעמית מחקר ואחר-כך עבד במשך עשר שנים במחלקה לביוכימיה ולתזונה של וירג'יניה טק, לפני ששב לקורנל ב-1975 על-מנת להצטרף ליחידה למדעי התזונה.
הוא עבד כיועץ מדעי בכיר במכון האמריקני לחקר הסרטן,
ועמד בראש הוועדה המייעצת של ועדת הרופאים לאחריות רפואית.
הוא ידוע במיוחד בשל מחקריו, המבוססים בחלקם על פרויקט סין, שמקשרים בין צריכת חלבון מבעלי חיים להתפתחות סרטן ומחלות לב,
הוא טוען שקזאין, חלבון המצוי בחלב יונקים, הוא "גורם הסרטן העיקרי שאנו צורכים".
מאז 1978 הוא חבר בכמה פאנלי מומחים לבטיחות מזון במסגרת האקדמיה הלאומית למדעים (ארצות הברית), ומחזיק בתואר דוקטור לשם כבוד מהאקדמיה הסינית לרפואה מונעת.
ב-2010, אחרי שעבר ניתוח לב, הנשיא לשעבר ביל קלינטון אימץ כעיקרון את הדיאטה הטבעונית עליה, בהמלצת Caldwell Esselstyn, דין אורניש וקולין קמפבל.
קמפבל קולין, מחקר סין, הוצאת הפוקוס, 2009.
אולפני קולינור הם מראשוני אולפני ההקלטה בישראל, אשר נוסדו בשנת 1966 ברחוב בר-כוכבא שבתל אביב.
האולפנים הוקמו על ידי אמנון רוברמן, אמיל בר.
בר היה מראשוני טכנאי הקול של קול ישראל, ורוברמן הועסק בחברת שירותי פרסומות.
ברבות הימים ועקב הגידול בפעילות העסקית, הועתקו האולפנים לרחוב הארבעה 18 שבתל אביב-יפו.
בכתובת זו הוקמו 3 אולפני הקלטה (B, A, ו-C).
כטכנאי הקול הראשי ב"אולפני קולינור" שימש דוד (דודי) רוזנטל החל מ-1974.
בשהות ה-80 הולטו ב"קולינור" בין היתר האלבום השני של להקת בנזין "משמרת לילה", "דרך המשי" של יהודית רביץ, בין פברואר 1983 לאפריל 1984 הקליט באולפני "קולינור" הזמר זוהר ארגוב את אלבומו "כך עוברים חיי".
במהלך שנות התשעים, שפרירה זכאי הפיקה את מרב דיבוביה באולפן הזה, ביניהם נכללים הסרטים "היפה והחיה", "להיטים מצוירים משלנו", "אצבעונית", "נסיך מצרים" ועוד רבים נוספים.
האולפן היה ממובילי אולפני ההקלטה בישראל, ופעל לצד אולפני טריטון שהחלו את פעילותם בסוף שנת 1972.
שני האולפנים "קולינור" ו"טריטון" נסגרו באמצעות ה-2000 לאחר שפחתה פעילותם בעקבות המעבר להקלטה באולפנים ביתיים.
קוליק תינוקות מוכר גם בשמות: קדדת, כאב בטן אצל תינוקות או כאב בטן קוליקי) הוא מצב המתבטא אצל תינוקות בהתקפי כאב בטן עוויתיים ופתאומיים.
כאבים אלו נפוצים אצל תינוקות במיוחד בגילאי שבועיים עד שלושה חודשים.
סיבותיה של התופעה אינן ברורות.
ההתקפים הבלתי צפויים מתרחשים, בדרך כלל, בשעות הערב המוקדמות, ונוטים להחמיר אחרי ארוחות.
הם מלווים לרוב בבכי, אנחות והתפתלויות של התינוק, והם חולפים ללא טיפול לקראת גיל שלושה עד ארבעה חודשים.
ההגדרה הרפואית הרווחת לקוליק היא "מצב שבו תינוק בריא חווה התקפי כאב בלתי מוסברים הנמשכים למעלה מ-3 שעות ביום, למשך 3 ימים לפחות בשבוע ובמשך 3 שבועות לפחות ומסתיים, בדרך כלל, בגיל 3 חודשים".
אולם, אנשי מקצוע רבים סבורים כי ההגדרה מצומצמת ומגבילה, וכי גם תינוקות החורגים מלוחות הזמנים הנקובים בה עשויים לסבול מהתופעה.
אבחון כאבי בטן אצל תינוקות נעשה בדרך השלילה.
כל עוד התינוק רגוע, בריא ושמח בשאר הזמן, ולא נראה כי הוא סובל מבעיה בריאותית אחרת, הוא יאובחן כסובל מקוליק.
מחקרים רבים שנערכו בנושא לא הצליחו לבודד גורם יחיד שאחראי לקוליק, אולם גישות רפואיות שונות מעלות מספר סברות למקור התופעה:
נוכחות גזים בקיבה או במעיים, שאינם מתפנים מהגוף
חוסר בשלות של מערכת העיכול
בליעת אוויר במהלך הנקה, בכי או האכלה מבקבוק
רבות מהסיבות לקוליק מיוחסות למזון שהתינוק או אימו צורכים.
אף על פי כן, לא מומלץ לשנות את מזון התינוקות הקיים או להפסיק להיניק את התינוק עקב קוליק.
ניתן לנסות לשנות את הרכב המזון שצורכת האם המיניקה כדי לבחון אם הימנעות מסוגי מזון מסוימים מקלה על התינוק.
תופעת הגזים אצל תינוקות חולפת מעצמה בסביבות גיל 3 חודשים, אולם ישנן דרכים לטפל, ובעיקר להקל על התינוק במהלך התקופה.
תכשירים לתינוקות המכילים סימתיקון (Simethicone) לא הוכחו כמועילים לטיפול בקוליק.
במחקר גדול שהשתתפו בו למעלה מ-4000 הורים לתינוקות ושנערך בשנת 2017 נמצא כי מתן תמיסת סימיתיקון הפחית את סימני הקוליק ב 70% כבר מהיום הראשון ובהמשך, למעלה מ 90% מהתינוקות חוו הקלה משמעותית ואף העלמות התופעה כליל.
גישה נפוצה אחרת, נוקטת באמצעים לא תרופתיים להרגעה, ביניהם:
מציצת מוצץ או אצבע (אינה מומלצת לפני גיל חודש)
עיטוף גוף התינוק בשמיכה דקה
ערסול התינוק באופן בו כפות הרגליים מתקרבות לראש, תוך הקשתת הגב
נדנוד קל של התינוק לאורך זמן כשהוא מונח על הבטן או על הצד
נשיאת התינוק על הידיים או במנשא, צמוד לגוף ההורה
תופעת הקוליק אינה גורמת לסיבוכים ואינה מצריכה מעקב רפואי מיוחד, אלא אם מופיעים אחד או יותר מהתסמינים הבאים:
שינוי במרקם או בצבע הצואה
עלייה דלה במשקל או ירידה במשקל
תסמינים אלו עשויים להעיד על כך שלא מדובר בקוליק, אלא בבעיה בריאותית אחרת שמצריכה טיפול שונה.
קולין קמפבל, ברון קלייד הראשון היה קצין בצבא הבריטי.
קמפבל נולד בגלאזגו שבסקוטלנד ושירת בצבא הבריטי מגיל 16 במשך 52 שנים, הוא קיבל את תואר הברונות על שרותו לאימפריה הבריטית, כמו גם תואר אבירות במסדר האמבט ומסדר כוכב הודו.
קמפבל מוכר במיוחד על פיקוד 'חטיבת ההיילנד' במהלך מלחמת קרים, בה עמד בראש "הקו האדום הדק" המפורסם בקרב בלקלאווה.
לאחר מלחמת קרים פיקד קמפבל במהלך המרד ההודי הגדול על כוח החילוץ שיצא לעזרת הנצורים בלקנאו ולאחר מכן מונה למושל מחוז אווד שהיה מהאזורים הפחות יציבים במהלך המרד.
בשנים 1857-1861 שימש קמפבל כמפקד העליון של הודו והיה למפקד העליון הראשון תחת השלטון הבריטי הישיר.
קולין ראנד קאפרניק הוא שחקן פוטבול לשעבר ופעיל זכויות אדם אמריקאי.
עד 2016 שיחק בקבוצת סן פרנסיסקו 49' שבליגת ה-NFL.
קאפרניק נולד במילווקי להיידי רוסו, אז רווקה בת 19. רוסו מסרה את הילד לאימוץ, והוא אומץ על ידי ריק וטרסה קאפרניק.
לקאפרניק שני אחים מהמשפחה המאמצת, קייל ודבון.
2 הילדים הנוספים של המשפחה נפטרו בשל דום לב בגיל צעיר, וקאפרניק היה הבן הצעיר של המשפחה, שחייה בפונד דו לאק שבוויסקונסין, עד גיל ארבע, ולאחר מכן קאפרניק למד בבית ספר בקליפורניה.
קאפרניק החל לשחק פוטבול אמריקאי כבר בגיל 8 כשחקן הגנה ובועט.
בגיל 9 החל להתאמן על עמדת הקוורטרבק והשלים את מסירותיו הראשונות למרחק ארוך.
קאפרניק החל ללמוד בתיכון ע"ש ג'ון פיטמן בסטניסלאוס שבקליפורניה ושיחק כדורסל, בייסבול ופוטבול.
קאפרניק נבחר בעונתו הראשונה בליגת התיכונים ל-MVP של מחוז מרכז קליפורניה והוביל את התיכון לניצחון ראשון אי פעם בפלייאוף.
קאפרניק המשיך לשחק פוטבול ובייסבול בו זמנית, והתקבל לקבוצת הפוטבול של אוניברסיטת נבדה.
בשנת 2007 עלה קאפרניק לעמדת הקוורטרבק הראשון של קבוצת המכללה וכבר במשחקו הראשון השלים ארבעה טאצ'דאונים, 384 יארדים במסירה ו-80 יארדים בריצה.
קאפרניק זכה בתואר פרשמן השנה של אגודת האתלטים של מזרח ארצות הברית.
בעונתו השנייה בליגת המכללות, הפך קאפרניק לשחקן החמישי בהיסטוריית ליגת המכללות שמוסר מעל 2,000 יארד ורץ מעל 1,000 יארד בעונה אחת.
בשנת 2009 עמד קאפרניק לבחירה בדראפט של ה-MLB ונבחר בסיבוב ה-43 על ידי שיקגו קאבס, אך בחר לא לחתום על החוזה ולהמשיך לשחק פוטבול.
ב-2010, לאחר 5 עונות בליגת המכללות, בחר קאפרניק להעמיד את עצמו לדראפט ה-NFL של 2011. קאפרניק סיים קריירת מכללות מפוארת שכללה 10,098 יארדים ו-82 טאצ'דאונים.
ב-29 באפריל 2011 נבחר קאפרניק רשמית לסן פרנסיסקו 49'.
בעונתו הראשונה בקבוצה, היווה קאפרניק מחליף לאלכס סמית', אז הקוורטרבק הראשון של הקבוצה.
במשחקי טרום העונה, השלים קאפרניק 24 מסירות מתוך 50 ניסיונות, 257 יארדים ורק 5 איבודי כדור.
משחק ה-NFL הראשון של קאפרניק היה במחזור ה-4 (2 באוקטובר) נגד פילדלפיה איגלס.
קאפרניק נכנס כמחליף במקום אלכס סמית' למהלך אחד בלבד, ונתן את הכדור לפרנק גור שהתקדם 5 יארד.
במשחק שלאחר מכן, השלים קאפרניק את 2 המסירות הראשונות שלו בליגה ומסר 35 יארד, אך בהמשך העונה החמיץ עוד 2 מסירות וסיים את העונה עם 3/5 ו-35 יארד בסה"כ.
בסיום אותה עונה, היה שותף קאפרניק לאליפות ה-NFC, אך הקבוצה הפסידה 20-17 בגמר נגד ניו יורק ג'איינטס.
ב-8 באוקטובר 2012, במהלך משחק ליגה נגד ניו יורק ג'טס, השלים קאפרניק את הטאצ'דאון הראשון שלו ב-NFL, לאחר ריצת 7 יארד.
קאפרניק פתח לראשונה בהרכב של סן פרנסיסקו 49' ב-19 בנובמבר, בעקבות הפציעה של הקוורטרבק הפותח, אלכס סמית'.
קאפרניק השלים 16 מסירות מ-23 ניסיונות ורשם 246 יארדים ו-2 טאצ'דאונים, ללא איבודים בניצחון 32-7 על שיקגו ברס.
הקוורטרבק הפותח אלכס סמית' החלים לקראת המשחק הבא של סן פרנסיסקו, אך המאמן ג'ים הארבו החליט לפתוח שוב עם קאפרניק.
במשחק שהיה שחזור של פלייאוף 2012, סן פרנסיסקו ניצחה 31-21 וקאפרניק השלים טאצ'דאון במסירה וטאצ'דאון בריצה.
לאחר המשחק הזה הודיע ג'ים הארבו כי קאפרניק יהיה הקוורטרבק הפותח של הפורטי ניינרס להמשך העונה.
במשחק הפלייאוף הראשון שלו בקריירה, קבע קאפרניק את שיא הליגה לקוורטרבק בריצה (במשחק פלייאוף) לאחר שרץ 181 יארד, בניצחון 45-31 על גרין ביי פאקרס.
קאפרניק סיים את המשחק עם 444 יארד ו-4 טאצ'דאונים בסך הכל.
במשחק הגמר של ה-NFC, השלים קאפרניק 16 מ-21 מסירות (233 יארד) וטאצ'דאון אחד.
קאפרניק הוביל את הפורטי ניינרס בפעם הראשונה בקריירה לסופר בול, שם הפסידה סן פרנסיסקו לבולטימור רייבנס, בתוצאה 34-31. את עונת 2012/13 סיים קאפרניק עם 2,229 יארד ו-136 מסירות מוצלחות מתוך 218 ניסיונות.
קאפרניק פתח את עונת 2013, עונתו השנייה כקוורטרבק פותח, עם שיא קריירה של 412 יארד ו-3 טאצ'דאונים נגד גרין ביי פאקרס.
קאפרניק היה הקוורטרבק הראשון של סן פרנסיסקו שעובר את ה־400 יארד במשחק אחד, מאז טים רטאי שעשה זאת ב-10 באוקטובר 2004. 208 יארד מתוך 412 היארדים של קאפרניק הם מסירות לאנקואן בולדין, במשחק הבכורה שלו בקבוצה.
קאפרניק היה שותף לעלייתה של הקבוצה לפלייאוף ולאחר מכן לגמר ה-NFC נגד סיאטל סיהוקס.
קאפרניק סיים את העונה הסדירה עם 3721 יארדים (524 מהם בריצה) ו-243 מסירות מוצלחות מתוך 416 ניסיונות.
קאפרניק חתם על חוזה לשש שנים בשווי של 126 מיליון דולר.
הקבוצה סיימה במאזן 8-8 ולא העפילה לפלייאוף.
במהלך עונת 2015 איבד את מקומו בהרכב הראשון, ולאחר 9 מחזורים הושבת מפעילות עקב פציעה בכתף.
באוגוסט 2016 הודיע כי אינו מתכוון לעמוד בעת נגינת המנון ארצות הברית שלפני פתיחת משחקי הפוטבול מכיוון שהוא לא גאה במדינה שמדכאת אנשים שחורים.
בתחילה הוא ישב בעת נגינת ההמנון, אבל אחרי שיחה עם שחקן פוטבול יוצא צבא הוא החליט לכרוע ברך בעת השמעת ההמנון.
מחאתו עוררה דיון ציבורי בארצות הברית באשר לחופש הביטוי והמחאה, אליו התייחס גם הנשיא ברק אובמה, והובילה לשורה של מחוות מחאה דומות בקרב שחקני הליגה במהלך נגינת ההמנון.
המחאה הוחרפה לאחר שמחליפו של אובמה, דונלד טראמפ קרא בספטמבר 2017 לבעלי הקבוצות לסלק מהקבוצה שחקן שכורע בעת נגינת ההמנון, מה שגרר בתגובה גל מחאה מצד שחקנים, מאמנים ובעלי קבוצות.
קאפרניק לא הוחתם על חוזה ב-NFL לקראת עונת 2017, היו שתלו זאת בחרם של בעלי הקבוצות בשל התנהגותו ודעותיו.
באוקטובר 2017 הגיש תלונה נגד בעלי קבוצות ה-NFL באשמת קנוניה נגדו.
משנת 2015, מנהל מערכת יחסים עם אשת התקשורת, נסה דיאב .
באותה השנה, אימץ אורח חיים טבעוני.
בשנת 2021 יצר יחד עם הבמאית והתסריטאית אווה דוברני את המיני-סדרה "קולין בשחור ולבן" לשירות הסטרימינג של נטפליקס, ומבוססת על נעוריו של קאפרניק ועל דרכו לתהילה.
את קאפרניק בצעירותו מגלם ג'יידן מייקל.